Након Немачке инвазије и окупације Југославије приступа Четничким одредима Југословенске војске. У саставу Таковског одреда под командом Звонка Вучковића учествује у ослобођењу Горњег Милановца септембра 1941. године. Касније прелази у Врховну команду ЈВУО код академика Драгише Васића где је радио као илустратор за листове "Млади Равногорац" и "Равногорски борац" (лист који је уређивао Драгиша Васић). Претпоставља се да је Буин једини припадник Васићевог штаба који је преживео крај рата. Након доласка Црвене армије у Србију у јесен 1944. године четничка главнина прелази у Босну док Буин остаје Србији где га мобилишу партизани. Учествовао је у страховитим биткама на Сремском фронту 1944/45. године.